นักวิเคราะห์ลงความเห็น จีนมีความมั่นใจมากยิ่งขึ้น ในเวทีการเมือง
บรรดานักวิเคราะห์มีความเห็นว่า การที่จีนขู่ว่าจะคว่ำบาตรบริษัทต่างๆ ที่มีส่วนร่วมใน การจำหน่ายอาวุธให้ใต้หวัน ดังที่สหรัฐประกาศให้ทราบเ
พวกเขากล่าวว่า ขณะที่การขู่คุกคามดังกล่าว กลายเป็นข้อพิพาทขัดแย้งกับจีนใหญ่ที่สุดของรัฐบาลชุดประธานาธิบดีบารัค โอบามาแต่จีนคงไม่น่าที่จะกดดันเร่งรัดเรื่องดังกล่าว โดยเฉพาะอย่างยิ่ง ในเมื่อมีผลประโยชน์เชิงการพาณิชย์ของจีนเองเป็นเดิมพัน ตั้งแต่สหรัฐอนุมัติ ให้จำหน่ายเฮลิคอปเตอร์แบลคฮอคหกสิบเครื่องขีปนาวุธที่ยิงจากภาคพื้นดินสู่อากาศหนึ่งร้อยกว่าลูก เรือกวาดทุ่นระเบิดสองลำ และยุทโธปกรณ์อื่นๆรวมมูลค่าหกพันล้านกว่าเหรียญสหรัฐให้แก่จีนไต้หวันแล้วจีนตอบโต้ด้วยการระงับการแลกเปลี่ยนทางทหาร และขู่ว่าจะทำโทษบริษัทเอกชนของสหรัฐ ที่มีส่วนร่วมในการจำหน่ายอาวุธให้จีนไต้หวันนั้นโดยการคว่ำบาตรบริษัทเหล่านั้น ทำเนียบขาวกำลังเร่งเร้าจีนมิให้ดำเนินการคว่ำบาตรโดยอ้งว่าการทำเช่นนั้นไม่มีเหตุผลรองรับ หัวหน้าสำนักงาน DefenseNewsประจำเอเชีย เวนเดล มินนิคกล่าวไว้ตอนนี้ว่า " จีนเอาวิธีการแบบเดียวกับที่สหรัฐใช้นั้นมาใช้คุณจำได้ไหมว่า เราคว่ำบาตรบริษัทที่ติดต่อทำธุรกิจกับอิหร่าน และเกาหลีเหนือจีนรู้เรื่องนี้ และก็นำเทคนิคแบบเดียว กับที่ฝ่ายอเมริกันเคยใช้มาตลอดกาลนั้นมาใช้บ้าง"แต่คุณเวนเดล มินนิคกล่าวเสริมว่า ถึงมาตรว่าจีนจะดำเนินการคว่ำบาตรจริงๆแต่ก็ไม่น่าที่จีนจะเล่นงานบริษัท ที่เกี่ยวข้องกับเรื่องนั้นทุกบริษัท ทั้งนี้เพราะจีนต้องการให้บริษัทอย่างเช่นโบอิ้ง หรือซีกอร์สกี้มาช่วยปรับปรุงขีดความสามารถ ด้านการบินของจีนให้ดีขึ้นบริษัทRaytheon และLockheed Martin บริษัทโบอิ้งและบริษัทซีคอร์สกี้นั้นรวมอยู่ในหมู่บริษัทที่จำหน่ายอาวุธให้จีนไต้หวัน แต่บริษัทที่มีผลประโยชน์ด้านธุรกิจมากที่สุด ในเมืองจีนได้แก่บริษัทสร้างเครื่องบินพาณิชย์โบอิ้งซึ่งบริษัทในเครือของตนคือแมคดอนเนล ดักลาส เป็นผู้มีสัญญาที่จะจำหน่ายขีปนาวุธฮาร์พูนสำหรับปราบเรือ ซึ่งเป็นส่วนหนึ่งของข้อตกลงระหว่างสหรัฐและจีนไต้หวัน บริษัทโบอิ้งกล่าวว่า จีนจะต้องการเครื่องบินพาณิชย์ใหม่อีกสามพันเจ็ดร้อยกว่าลำ คิดเป็นมูลค่ารวมทั้งหมดราวสี่แสนล้านเหรียญสหรัฐภายในปีพุทธศักราช2571 บริษัทโบอิ้งไม่ยอมแสดงทัศนวิจารณ์ใดๆ เกี่ยวกับเรื่องที่จีนขัดแย้งกับสหรัฐในเรื่องการจำหน่ายอาวุธให้จีนไต้หวัน โดยอ้างว่าเป็นเรื่องระหว่างรัฐบาลต่อรัฐบาล คุณสตีเฟ่น เยตส์ ประธานของบริษัทที่ปรึกษาเอเชียแอดไวซรี ณ กรุงวอชิงตันคิดว่าถ้าจีนทำตามคำขู่ที่ว่า จะคว่ำบาตรจริงก็จะเป็นครั้งแรกที่จีนทำเช่นนั้น แต่เขาคิดว่าจีนไม่น่าจะทำเช่นนั้น เพราะจะทำให้รัฐสภาอเมริกันไม่พอใจและเป็นการเพิ่มแรงกดดันต่อรัฐบาลชุดประธานาธิบดีบารัค โอบามาให้ใช้แนวพินิจที่ร้ายกาจยิ่งขึ้นต่อจีน ส่วนคุณบอนนี เกลเซอร์ นักวิจัยอาวุโสแห่งศูนย์ยุทธศาสตร์และวิเทศคดีศึกษา ณ กรุงวอชิงตันคิดว่า ความสัมพันธ์ระหว่างสหรัฐ และจีนอาจเสื่อมคลายลงไปนิดหน่อยแต่คงจะเป็นเช่นนั้นไม่นาน เพราะทั้งฝ่ายจีนและสหรัฐต้องการจะกลับมา มีความสัมพันธ์ที่ดีกันใหม่อีกนั่นเองคุณบอนนี เกลเซอร์กล่าวด้วยว่าโอกาสที่ประธานาธิบดีบารัค โอบามา จะประชุมสุดยอดกับประธานาธิบดีจีนหูจิ่นเท้าก็มีอยู่ อย่างเช่นตอนที่จะมีการประชุมสุดยอดเกี่ยวกับความมั่นคงปลอดภัยด้านนิวเคลียร์ ณ กรุงวอชิงตันในเดือนเมษายนนี้หรือไม่ก็ตอนมีการประชุมสุดยอดของกลุ่มจี-20ที่แคนาดาในเดือนมิถุนายนนี้